ไฟแนนซ์ทูเดย์
บรรยากาศประเทศ ไทยยามนี้เต็มไปด้วยความเศร้าโศก ประชาชนต่างอยู่ในห้วงแห่งการถวายอาลัยแด่พระบาทสมเด็จพระปรมินทรมหาภูมิพลอดุลยเดช
17 ต.ค. 2559

โดย...ช.ชดา 
...บรรยากาศประเทศ ไทยยามนี้เต็มไปด้วยความเศร้าโศก ประชาชนต่างอยู่ในห้วงแห่งการถวายอาลัยแด่พระบาทสมเด็จพระปรมินทรมหาภูมิพลอดุลยเดช ในพระราชพิธีอัญเชิญพระบรมศพเมื่อวันที่ 14 ต.ค.ที่ผ่านมา มีนายแบงก์หลายคนเดินทางไปร่วมส่งเสด็จ เท่าที่เห็นผ่านตา ก็มี อภินันท์ เกลียวปฏินนท์ ประธานเจ้าหน้าที่บริหารและกรรมการผู้จัดการใหญ่ ธนาคารเกียรตินาคิน ฐากร ปิยะพันธ์ ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลและนวัตกรรม แบงก์กรุงศรีฯ
...ปิยะ ซอโสตถิกุล ที่ปรึกษาธนาคารกรุงเทพ และบิ๊กซีคอน พาครอบครัวไปนั่งเฝ้าพระอาการตั้งแต่วันที่ 12 ต.ค.และวันที่ 14 ต.ค. ก็พาครอบครัวไปส่งเสด็จที่ท้องสนามหลวง แถมนำเสื้อดำไปแจกให้คนด้อยโอกาสให้สวมใส่ร่วมถวายอาลัยด้วย ทำดีอย่างนี้ ช.ชดา ขอชื่นชม 
...ขอแสดงความเสียใจกับครอบครัวมาลีนนท์และพนักงานไทยทีวีสีช่อง 3 ที่ สูญเสีย ประสาร มาลีนนท์ รองประธานกรรมการบริหาร, กรรมการผู้อำนวยการใหญ่ บริษัท บีอีซี เวิลด์ ที่เสียชีวิตด้วยโรคมะเร็งอย่างสงบ สิริอายุได้ 73 ปี ทางครอบครัวจัดงานพิธีศพเป็นการภายใน